GiliGold/VAD_KnessetCorpus huggingface dataset:
משה גפני: זאת פנייה גדולה מאוד.
חיים אורון: אלה שינויים בתוך התקציב.
משה גפני: אלה פניות שלא הספקתי לראות אותן קודם.
משה גפני: פתאום תתעורר איזה בוקר אחד ויאמרו לך שהכניסו לך כאן אני לא יודע מה.
משה גפני: הם דווקא לא עושים את זה בכוונה.
חיים אורון: הרוב הוא טכני.
משה גפני: כן, אני מסתכל.
משה גפני: אתה צודק, אבל אני רוצה לראות.
משה גפני: ה צ ב ע ה פניות מספר 750 ו-752 – אושרו פה אחד
טמיר כהן: נחזור לעמוד 10, פנייה מספר 587 – הסברה
משה גפני: פנייה מספר 587 – משרד ההסברה
צחי קלר: זאת פנייה שהתכלית שלה העברת עודפים מתקנות שלא בוצעו במלואן לתקנות שיש חשיפה לגירעון בסוף השנה.
משה גפני: 35 אלף שקלים?
צחי קלר: כן.
משה גפני: ה צ ב ע ה פנייה מספר 587 – אושרה פה אחד עמוד 46, פנייה מספר 753 – משרד הבריאות, בתי חולים ממשלתיים
צחי קלר: התאמה של התקציב לפי המחירים בפועל.
צחי קלר: זאת אומרת, תקציב הבסיס נקבע לפי מחיר מסוים ועכשיו התקציבים צריכים לעלות בגלל התאמות של מחיר יום אשפוז.
צחי קלר: זאת התאמה של סוף שנה לתעריף יום אשפוז.
משה גפני: זאת בקשה של משרד הבריאות.
משה גפני: ה צ ב ע ה פנייה מספר 753 – אושרה פה אחד עמוד 53, פניות מספר 754 ו-756 – משרד הבריאות
צחי קלר: תקציבי הפיתוח של הבריאות.
צחי קלר: זאת העברה בין גגות ממשרד לפיתוח הנגב ומשרד השיכון לטובת טיפות חלב בטורען, בינוי טיפות חלב בטורען, חדר מיון קדמי בדימונה ובית חולים יוספטל באילת.
משה גפני: איך אתם קובעים את זה?
משה גפני: מה פתאום טיפות חלב בטורען וכולי?
צחי קלר: במסגרת המשרד לפיתוח הנגב והגליל הוא מעביר למשרד הבריאות כדי שהוא יבצע את הדברים.
משה גפני: הם מעבירים את זה למשרד השיכון?
צחי קלר: למשרד הבריאות.
צחי קלר: ממשרד השיכון וממשרד הנגב והגליל זה עובר למשרד הבריאות.
משה גפני: לא הבנתי איך זה עובד.
פניה קירשנבאום: אני אומר לך.
פניה קירשנבאום: חלק מהסכום עובר ממשרד השיכון וחלק מהסכום עובר מהמשרד לפיתוח הגליל והנגב.
פניה קירשנבאום: בגלל שזה לנושאים של הבריאות, זה עובר למשרד הבריאות והוא משלם את זה.
משה גפני: עכשיו הבנתי.
משה גפני: עכשיו אני שואל שאלה.
משה גפני: היום יש משרד לפיתוח הנגב והגליל ואנחנו דיברנו על זה גם אתמול ואמרנו שאנחנו מאוד בעד המשרד הזה.
משה גפני: המשרד לפיתוח הנגב והגליל מחליט שהוא צריך חדר מיון קדמי בדימונה והוא צריך להרחיב את בית החולים יוספטל באילת והוא מחליט שצריך טיפות חלב בטורען.
משה גפני: אבל אם אני מאור יהודה והמצב הסוציו אקונומי שלי קשה וצריך טיפות חלב במקום, מי מחליט עבורי?
צחי קלר: למשרד הבריאות יש תקציב שמיועד לנושא.
משה גפני: למה אתם לא עושים בטורען?
משה גפני: למה אתם צריכים את המשרד לפיתוח הנגב והגליל?
מגלי והבה: הבוחרים שלכם הם יותר בטורען מאשר באור יהודה.
משה גפני: הבוחרים שלנו, סיכמנו כבר, מצביעים ש"ס ולכן מה זה משנה אם בטורען או באור יהודה?
משה גפני: המדינה מתחלקת כאן עכשיו?
אמנון כהן: זה בא מתקציב לא של משרד הבריאות.
אמנון כהן: זה מעבר לתקציב של משרד הבריאות וזה בא מהמשרד לפיתוח הנגב והגליל.
קריאה: יש תקציבי פריפריה וזה נלקח מתקציבי הפריפריה.
אמנון כהן: העדפה מתקנת.
חיים אורון: יש קופה של השרים ויש קופה של חברי הכנסת וכל אחד קובע את סדר העדיפויות שלו.
משה גפני: אתם מבחינה מקצועית סבורים שצריך להרחיב את בית החולים יוספטל?
משה גפני: ואתם מבחינה מקצועית סבורים שצריך חדר מיון קדמי בדימונה?
משה גפני: ואתם מבחינה מקצועית סבורים שצריך טיפות חלב בטורען?
משה גפני: ה צ ב ע ה פניות מספר 754 ו-756 – אושרו פה אחד עמוד 57, פנייה מספר 757 – משרד הרווחה השתתפות של משרד הרווחה במשרד הבריאות לשם מקלטים לנשים מוכות.
דב בארי: רפרנט רווחה, אגף התקציבים.
דב בארי: הפנייה נועדה לביצוע השתתפות של משרד הרווחה במשרד הבריאות.
דב בארי: יש תוכניות של משרד הרווחה שהוא מנהל ויש שם השתתפויות של משרד הבריאות לכל מיני תחומים שהם בתחומי הליבה והמקצועיות של משרד הבריאות.
דב בארי: הפנייה הזו נועדה לתקצוב השתתפות כזאת למקלטים לנשים מוכות והערכת מסוכנות לעברייני מין.
משה גפני: ה צ ב ע ה פנייה מספר 757 – אושרה פה אחד
שירה גרינברג: הפנייה נועדה לתקצוב שני נושאים: נושא אחד של תשתיות היקפיות בגובה של 400 אלף שקלים והנושא השני הוא חידוש מבנים בסכום של 6.9 מיליון שקלים.
משה גפני: ה צ ב ע ה פנייה מספר 604 – אושרה פה אחד
יוגב גרדוס: אגף תקציבים, משרד האוצר.
יוגב גרדוס: הפנייה הזו נועדה להשלמת חוסר בתקציב משרד התיירות של סוף שנה.
משה גפני: אתה יודע שהחסר שם הוא הרבה יותר גדול אבל בסדר.
משה גפני: ה צ ב ע ה פניות מספר 761 ו-762 – אושרו פה אחד
קריאה: הפנייה נועדה לאפשר את החתימה על הסכם הסובסידיה עם הרכבת.
משה גפני: אבל אישרנו את זה.
קריאה: לא, אישרנו כמה דברים במהלך הימים האחרונים.
קריאה: אישרנו תשלומים שאנחנו צריכים לשלם בגין ההסכם עצמו וזאת בעצם רק ההרשאה להתחייב.
קריאה: זה הסכם לשמונה שנים.
קריאה: צריך לתת את כל ההרשאה היום והסכום הוא כ-300 מיליון שקלים בשנה כפול שמונה, כך שזה יוצא 2.4 מיליארד שקלים.
משה גפני: אתם רוצים שאנחנו נאשר ככה במחי יד כמעט 2.5 מיליארד שקלים לרכבת?
קריאה: זה על פני שמונה שנים.
קריאה: זה הסכם הסובסידיה.
משה גפני: בדקה אחת נאשר את זה?
משה גפני: אני מבקש כאן 500 אלף שקלים ואומרים לי שהאגף נמצא בטיול.
קריאה: לא, הנה, אני מוכן לספר.
משה גפני: אני לא יכול להעביר 2.5 מיליארד שקלים ככה.
קריאה: כבוד היושב ראש, אני יכול לתת את כל המידע על ההסכם הזה.
משה גפני: אני מצטער.
קריאה: אם לא מאשרים את זה, אי אפשר לחתום על ההסכם.
קריאה: תוקף ההסכם פג ב-2010.
אמנון כהן: למה הבאת את זה עכשיו?
אמנון כהן: למה לא הבאתם את זה לפני חודש?
קריאה: כי הדיונים על הסכם הסתיימו רק ביומיים האחרונים ובמאמץ משותף, כדי לחתום על זה עוד השנה, וכדי שהרכבת תוכל להמשיך את פעולתה הסדירה בתחילת 2010, בינואר 2010, צריכים את ההסכם הזה.
קריאה: אי אפשר לחתום עליו בלי שיש הרשאה מתאימה.
ציון פיניאן: הרב גפני, זה חשוב מאוד.
משה גפני: אבל אי אפשר לחכות עוד יום כדי שיבוא מנכ"ל הרכבת ויאמר מילה לוועדה כדי שלא נתבזה?
מגלי והבה: הבטיחו רכבת לכרמיאל?
קריאה: יש הבדל בין הפיתוח לשוטף.
קריאה: על המסילות הקיימות, כדי להבטיח את הפעילות השוטפת.
קריאה: אני יכול לספר לכם על ההסכם הזה.
אמנון כהן: מחר יבוא מנכ"ל הרכבת.
קריאה: יש כאן כמה דברים חדשים שאפשר לדבר עליהם.
אמנון כהן: אי אפשר לדבר על חלק.
אמנון כהן: זה סכום גדול וצריך לשבת על הכל ולשמוע מהמנכ"ל.
אמנון כהן: לא מדובר כאן בכסף קטן.
אמנון כהן: מחר נעמוד לביקורת על כך שבשתי דקות אישרנו העברה של 2.5 מיליארד שקלים.
משה גפני: חבר הכנסת ציון פיניאן אומר שחשוב להעביר את זה והוא צודק וזה בסדר.
אמנון כהן: אפשר לחכות עוד יום.
משה גפני: אני אבקש שמחר יבוא מנכ"ל הרכבת כדי שיאמר לפחות כמה מלים לוועדה.
משה גפני: מדובר ב-2.3 מיליארד שקלים.
משה גפני: אני סומך עליך והכל בסדר, הצגת את זה יפה, אבל זה סכום גדול.
משה גפני: כשאני מבקש 500 אלף שקלים, עושים דיונים במשך חודשיים ובסוף אומרים לי לא.
משה גפני: נדון בבקשה מחר.
משה גפני: שיבוא מנכ"ל הרכבת.
קריאה: יש מחר ועדת כספים?
משה גפני: יש מחר העברות.
קריאה: צריך גם את נציגי משרד התחבורה וגם אותנו.
קריאה: זה הסכם משולש.
טמיר כהן: נזמין את כולם.
אמנון כהן: זה הסכם רציני.
אמנון כהן: אני מאוד מעריך את שר התחבורה ואת מנכ"ל הרכבת.
אמנון כהן: עבודה מצוינת.
טמיר כהן: עכשיו יש הודעות.
משה גפני: תדעו לכם שזאת מזכירות הכי טובה שיש בכנסת.
משה גפני: עובדים שעות נוספות בהתנדבות.
משה גפני: הודעות.
יעל מבורך: אני אומר מילה אחת כללית.
יעל מבורך: יש כאן סעיפים רבים של עודפים ורובם עודפים לא מחויבים שנוצרו במשרדי הממשלה.
יעל מבורך: רוב רובם של העודפים שנמצאים כאן הם המקור לפנייה שאושרה אתמול.
יעל מבורך: בגלל טעות טכנית שלנו, הדברים לא נכרכו ביחד.
יעל מבורך: בעיקרון לא יכול להיות מצב שתבוא פנייה של שימוש בלי המקור כי הן תמיד מחוברות, אבל כאן נוצרה איזושהי טעות.
אמנון כהן: עכשיו זה רק מקורות?
יעל מבורך: אלה הם המקורות.
יעל מבורך: אתם אישרתם את הפנייה, מיליארד ו-200 מיליון שקלים העברה לקרנות הפנסיה, זה השימוש.
יעל מבורך: הועברו מקורות של 700 מיליון ו-500 מיליון בעודפים.
יעל מבורך: אני יכולה להקריא את המספרים ברצף.
אמנון כהן: אדוני היושב ראש, אני חושב שהיא צודקת.
אמנון כהן: תקריאי את רצף המספרים כי זה רק משלים את המקורות שאישרנו אתמול.
יעל מבורך: העברנו אתמול פנייה של מיליארד ו-200 מיליון שקלים, שזה השימוש, לקרנות הפנסיה הוותיקות ולגבי המקורות, הועברו בטעות רק 700 מיליון שקלים.
יעל מבורך: כאן יש עוד 540 מיליון שקלים.
אמנון כהן: תקריאי את הסעיפים ונצביע על כולם ביחד.
יעל מבורך: 01/111, 05/119, 07/126, 08/119, 23/140, 24/115, 27/115, 29/108, 30/130, 33/126, 34/114, 36/134, 37/112, 38/125, 30/111, 41/109, 42/103, 43/104, 46/105, 51/113, 53/108, 54/127, 55/111, 56/105, 60/112, 73/116, 78/112.
אמנון כהן: אלה המקורות.
יעל מבורך: כל זה ביחד, זה משלים למיליארד ו-200 מיליון שעברו אתמול.
טמיר כהן: יש כמה שלא הקראת.
אמנון כהן: נצביע על כל מה שהיא הקריאה ואחר כך נמשיך.
יעל מבורך: אחר כך נעבור לאחרים ונסביר.
משה גפני: אתם מורידים מתגמולים לנכים.
דב בארי: סעיף 25?
אמנון כהן: לא הצליחו לבצע ויש תת ביצוע.
אמנון כהן: זה ידוע.
יעל מבורך: התגמולים לנכים הם לא בתוך מה שהקראתי עכשיו.
יעל מבורך: זה לא מקור.
יעל מבורך: זה בנפרד.
יעל מבורך: נשים את זה בנפרד.
יצחק וקנין: אחרי שהעברנו את כל החינוך, עושים מאתנו צחוק.
יצחק וקנין: לא היינו צריכים להעביר כלום.
אמנון כהן: עדיין אפשר לעשות רביזיה.
יצחק וקנין: חינוך מיוחד.
יצחק וקנין: הייתה צריכה להגיע פנייה וסיכמנו שהיא תביא את זה אחרי כל ההעברות או שלפחות מחר, אבל היא אומרת לי שאפילו ביום ראשון היא לא תביא את זה.
משה גפני: מחר יש העברות.
טמיר כהן: שמנו בסדר היום של מחר העברות.
יצחק וקנין: אני מחר עוצר את כל ההעברות.
יצחק וקנין: אם ההעברה הזאת לא תהיה מונחת על השולחן, אני אעשה זאת.
יצחק וקנין: לא יכול להיות שירמו אותנו.
משה גפני: קודם כל, יכול להיות.
אמנון כהן: עובדה שזה קורה.
יצחק וקנין: זאת חוצפה.
משה גפני: הוא מתעצבן גם בשבילי.
פניה קירשנבאום: מה קרה?
פניה קירשנבאום: גם אני רוצה להתעצבן.
פניה קירשנבאום: אני חייבת ללכת ולפני שאתם דנים בחוברת, אני מבקשת להעלות משהו?
פניה קירשנבאום: אני מבקשת מיושב ראש הוועדה ומחבריי.
פניה קירשנבאום: היום התפרסמה ב"ידיעות אחרונות" הודעה שמשרד התקשורת עומד לסגור את רדיו רקע ואני מבקשת להעלות את זה לוועדה משותפת, אם אתה רוצה, עם ועדת הכלכלה, ואם לא, לדון בזה רק בוועדת הכספים.
משה גפני: זה לא ועדת הכספים.
פניה קירשנבאום: אני מבקשת דיון משותף עם ועדת הכלכלה.
פניה קירשנבאום: רוברט אילטוב מעלה את זה בוועדת הכלכלה .
משה גפני: תבדקי את העניין הזה.
פניה קירשנבאום: דיברתי.
פניה קירשנבאום: אופיר אקוניס מוכן שנעשה דיון משותף.
משה גפני: תבדקי לגופו של עניין.
פניה קירשנבאום: הפנייה באה אלי הבוקר.
משה גפני: לא מהעיתון.
פניה קירשנבאום: מרדיו רקע פנו אלי.
משה גפני: השאלה אם הם נבהלו מהידיעה בעיתון או שהם קיבלו איזושהי הודעה ממשרד התקשורת.
פניה קירשנבאום: אני אומר לך איך זה נראה.
פניה קירשנבאום: רדיו רקע מאוזן לגמרי ואם יש בעיות, תמיד בהסכמים קואליציוניים דואגים לזה.
משה גפני: הם מראיינים אותי הרבה פעמים.
פניה קירשנבאום: מה שקורה שכנראה משרד התקשורת בבעיה כספית והוא מנסה ללחוץ עלינו ועל הממשלה כדי לקבל מימון, ולכן הוא מאיים בסגירה של רדיו רקע וזאת לא פעם ראשונה שהם מאיימים בזה.
אמנון כהן: מה את מציעה לעשות?
פניה קירשנבאום: אני מציעה או להפריט את רדיו רקע בכלל או להפסיק לאיים בעניין הזה.
פניה קירשנבאום: אני רוצה לקיים דיון בנושא הזה.
אמנון כהן: היא רוצה שליברמן יקים רדיו משלו.
פניה קירשנבאום: עזוב את זה.
פניה קירשנבאום: רדיו רקע לא משרת רק את ליברמן.
משה גפני: המנכ"לית מונתה להיות שגרירה?
אמנון כהן: במוסקבה.
אמנון כהן: היא הייתה מנכ"לית רדיו רקע.
פניה קירשנבאום: הרדיו הוא לא רק ברוסית אלא יש להם גם אמהרית, בוכרית וכולי.
פניה קירשנבאום: אני מציעה להעלות את הנושא הזה לדיון.
פניה קירשנבאום: ההצעה שלי היא להפריט את רדיו רקע כי להם אין בעיה להיות עצמאים.
משה גפני: נעשה דיון כאן, אבל אני עוד רוצה לדבר אתך על זה.
משה גפני: אני עוד לא קובע.
פניה קירשנבאום: אני אערוך בירורים.
משה גפני: עכשיו עקרונית לגבי החוברת הזאת.
משה גפני: בחוברת הזאת מוציאים כספים כאשר מדובר בבניית מוסדות חינוך, בפיתוח משרד המשפטים.
משה גפני: הרי קודם הסרתי את הרביזיה שלי לגבי פיתוח משרד המשפטים.
משה גפני: מוציאים כאן דברים שאנחנו כל הזמן מעבירים העברות למקומות האלה.
משה גפני: תגמולים לנכים.
משה גפני: מי יסביר על תגמולים לנכים?
יעל מבורך: זה לא קשור.
משה גפני: אבל זה בחוברת.
משה גפני: מוציאים כסף.
יעל מבורך: אני אסביר את החוברת באופן עקרוני וגם את הפניות הספציפיות עליהן אני מדברת.
יעל מבורך: יש תוכניות אחרות שלא קשורות למיליארד ו-200 ואני אעבור עליהן.
יעל מבורך: אלה פניות נקודתיות ונדון בכל אחת מהן בנפרד.
יצחק וקנין: אפשר לדחות אותן למחר?
יעל מבורך: לא, מהסיבה שהשימוש עבר.
יעל מבורך: כרגע יש לנו מיליארד ו-200 ברזרבה הכללית אבל אין שם כסף.
יעל מבורך: לכן את הלקונה הזו אנחנו חייבים לתקן היום.
משה גפני: חבר הכנסת וקנין, אם אתה מחפש לתקוע משהו – אני מדבר ברצינות למרות שאולי לא בשפה פרלמנטרית – תוכל לעשות זאת מחר.
אמנון כהן: אני חושב שאפשר לאשר את מה שהיא הקריאה.
משה גפני: מה עם התגמולים לנכים?
יעל מבורך: תכף נדבר על התגמולים לנכים.
משה גפני: מי בעד הסעיפים כפי שהוקראו על ידי הגברת יעל מבורך?
משה גפני: בעד – 2
משה גפני: נמנע – 1 01/111, 05/119, 07/126, 08/119, 23/140, 24/115, 27/115, 29/108, 30/130, 33/126, 34/114, 36/134, 37/112, 38/125, 30/111, 41/109, 42/103, 43/104, 46/105, 51/113, 53/108, 54/127, 55/111, 56/105, 60/112, 73/116, 78/112 – אושרו
יצחק וקנין: אני נגד.
יצחק וקנין: מחר אני אעשה לכם רביזיה על הכל.
זאב אלקין: רציתי להודיע לך במעמד חגיגי זה שאני מצטרף לרביזיה שלך.
משה גפני: לגבי חצי מיליארד.
אמנון כהן: גם אני יכול להצטרף לרביזיה שלכם?
משה גפני: חבר הכנסת אלקין, אני רוצה שתדע שאצלי הכל גמיש.
טמיר כהן: עמוד 5.
יעל מבורך: בעניין אותם 500 מיליון לביטחון, המקור שלהם גם הוא נמצא במסגרת העודפים.
משה גפני: חבר הכנסת אלקין, אתה יכול לכבד אותנו בנוכחותך?
משה גפני: אתה ביקשת להצטרף לרביזיה שלנו לגבי החצי מיליארד.
משה גפני: לחצי המיליארד האלה יש מקור ועכשיו הם מבקשים שנאשר את המקור.
יעל מבורך: אנחנו לא מבקשים לאשר אותו.
יעל מבורך: אנחנו מבקשים לחבר את הפניות.
יעל מבורך: אם תחליטו לאשר את הביטחון, צריך לאשר גם את המקורות האלה ביחד.
יעל מבורך: אם לא, הפניות האלה לא יאושרו.
יעל מבורך: אנחנו לא רוצים שתאשרו מקור ולא תאשרו שימוש.
זאב אלקין: בשונה מ-3 מיליארד, בנושא של חצי מיליארד, עד כמה שאני יודע, משרד האוצר אומר למשרד הביטחון דבר מאוד פשוט: או שזה נגמר עד סוף השנה או שזה לא נגמר.
זאב אלקין: אם זה לא נגמר, הכל חוזר לאוצר.
יעל מבורך: לא, זה לא מה שאנחנו רוצים.
יעל מבורך: אנחנו רוצים שהמקור לא יחזור לאוצר.
יעל מבורך: אם יש שימוש לעודף הזה בביטחון, חצי מיליארד, צריך לאשר גם את הפניות שאני תכף אקריא.
יעל מבורך: אם לא, אל תאשרו את הפנייה של העודפים ולא יועבר תקציב לשנת 2010.
זאב אלקין: זה הסיכום.
יעל מבורך: טכנית זה לא קרה ולכן אני רוצה לציין את המספרים.
זאב אלקין: צריך לעשות רביזיה גם על הפניות האלה.
זאב אלקין: לאשר אותן ולעשות עליהן רביזיה.
יעל מבורך: לחבר אותן מעתה ואילך.
זאב אלקין: זה יהיה מחובר באותה רביזיה.
יעל מבורך: להקריא את המספרים?
יעל מבורך: 04/204, 13/178, 20/134, 25/109, 32/242, 67/107.
משה גפני: אלה המקורות של הביטחון.
טמיר כהן: יש חלק שלא רשומים.
יעל מבורך: הם נשלחו לוועדה.
יעל מבורך: הם קיבלו מספר.
יעל מבורך: נחבר את מה שיש לנו עכשיו, נשים גם עליהן את הרביזיה ונבדוק מה קרה לשתיים האחרות ונחבר גם אותן.
משה גפני: גם הן קשורות לביטחון.
יעל מבורך: כל זה, זה ביטחון.
משה גפני: מה זה השתיים האחרות?
משה גפני: מאיפה מורידים שם כסף?
יעל מבורך: במשרד ראש הממשלה, 122 מיליון.
יעל מבורך: עודף לא מחויב.
יעל מבורך: ב-32 זה בעיקר מים ותשתיות, 22 מיליון שקלים.
משה גפני: 04/204, 13/178, 20/134, 25/109, 32/242, 67/107.
משה גפני: - אושרו
אמנון כהן: אני עושה רביזיה.
משה גפני: כולנו.
משה גפני: אנחנו עושים רביזיה ומחברים את זה עם הפנייה.
משה גפני: אם אנחנו לא מסירים את הרביזיה עד סוף שנת התקציב, הכסף הולך לאיבוד?
זאב אלקין: חוזר לאוצר.
זאב אלקין: נשאר באותם משרדים.
יעל מבורך: זה עודף משנת 2008.
יעל מבורך: אם לא מגלגלים עודף משנה לשנה, הוא נעלם.
ציון פיניאן: מה זה נעלם?
ציון פיניאן: הוא נשאר באיזשהו מקום.
משה גפני: מה פירוש המילה נמחק.
משה גפני: עודף מחויב, אנחנו יודעים.
יעל מבורך: הועברו כבר עודפים למשרדים ועכשיו השאלה מה עושים עם עודפים לא מחויבים.
יעל מבורך: אם מעבירים אותם לשנת 2009 ומקצים להם שימוש, או מעבירים אותם אחר כך לשנת 2010, זה כסף שנשאר.
יעל מבורך: אם לא, זה פשוט נמחק.
אמנון כהן: בכל מקרה, קודם תגלגלו אותו.
זאב אלקין: מה המשמעות נמחק?
זאב אלקין: זה אומר שיהיה פחות הוצאות ממה שהממשלה החליטה?
אמנון כהן: לאיפה זה ילך?
משה גפני: נמחק, הכוונה שיש יותר כסף בקופת המדינה.
זאב אלקין: איך לא?
יצחק וקנין: איפה הוא נוחת?
משה גפני: כך אני למדתי בחינוך העצמאי.
משה גפני: איך לימדו אתכם?
זאב אלקין: זה להחזר חובות.
זאב אלקין: אז הבנתי.
זאב אלקין: זה הולך להחזר חובות.
יעל מבורך: לא לתקציב.
משה גפני: אם אני מסכם במלים פשוטות ולא במלים אוצריות, הכוונה היא שאם לא מסירים את הרביזיה, יש פחות חצי מיליארד שקלים בביטחון ויש יותר כסף להחזר חובות.
זאב אלקין: נכון, שזה דבר חיובי.
משה גפני: מה העמדה שלכם?
זאב אלקין: הם בעד החזר חובות.
זאב אלקין: אני השתכנעתי שהחזר חובות זה משהו טוב.
יעל מבורך: אני אעבור על הפניות שלא הקראתי ואלה הן פניות פרטניות.
יעל מבורך: האחת היא המשרד להגנת הסביבה.
טמיר כהן: הודעה מספר 83/144.
עופר אוברלנדר: העברת עודפים שנועדו למימון הלוואות עובדי המדינה.
עופר אוברלנדר: זה מאפשר לנו להמשיך בזה.
משה גפני: אם לא נאשר את זה, מה יקרה?
יעל מבורך: לא יהיה לנו מקור.
עופר אוברלנדר: לא יהיו הלוואות לעובדי המדינה.
משה גפני: צריך להצביע על זה בנפרד?
משה גפני: הודעה מספר 83/144 – אושרה פה אחד
טמיר כהן: עמוד 71, הודעה מספר 70/126.
יעל מבורך: עודפים שנובעים מהמשקים הסגורים של שיכון.
יעל מבורך: הכנסות מפיתוח שמגלגלים אותן כל שנה כי הן בעצם משמשות לפיתוח.
משה גפני: אם לא נאשר, מה יקרה?
טמיר כהן: מה זה מממן?
יעל מבורך: זה מממן את הבנייה.
משה גפני: הודעה מספר 70/126 – אושרה פה אחד
יעל מבורך: הודעה מספר 26/108, עודפים במשרד להגנת הסביבה.
מיכל שינוול: במשרד להגנת הסביבה יש שלוש קרנות: קרן לשמירת ניקיון, קרן צער בעלי חיים וקרן למניעת זיהום הים משמן.
מיכל שינוול: על פי החוק העודפים הלא מחויבים בקרנות האלה, צריך להעביר אותם משנה לשנה.
טמיר כהן: זה לא קשור לשום דבר שהיה אתמול.
מיכל שינוול: נכון.
משה גפני: הודעה מספר 26/108 – אושרה פה אחד
משה גפני: אתם לא תהיו מחר?
טמיר כהן: הם יהיו מחר.
טמיר כהן: הרפרנטים שקשורים לפניות יגיעו.
טמיר כהן: כל השאר יהיו משוחררים.
יעל מבורך: יהיה רפרנט שיסביר.
משה גפני: אנחנו רוצים שיהיו האנשים שנוגעים לרכבת.
משה גפני: שינויים בתקציב לשנת 2009.
אמנון כהן: רכבת.
אמנון כהן: 2 מיליארד פלוס.
משה גפני: אתמול הגיעה פנייה לוועדה, פנייה מספר 758.
שי חרמש: זאת סובסידיה.
שי חרמש: חשבתי שזאת הרכבת לשדרות.
משה גפני: פנייה על סך 2 מיליארד ו-355,750 מיליון שקלים.
חיים אורון: הרשאה להתחייב.
משה גפני: הרשאה להתחייב.
משה גפני: אני אמרתי שאני לא מוכן לאשר במחי יד סכום כזה שאין עליו הסבר יותר מפורט מאשר העברה רגילה כמו שהיה אתמול, של 35 אלף שקלים.
משה גפני: כאן מדובר על קרוב ל-2.5 מיליארד שקלים, 2.3 מיליארד שקלים ומשהו, ולכן ביקשתי שמנכ"ל הרכבת יבוא להסביר ואני מודה למנכ"ל הרכבת שנעתר לבקשה והגיע לכאן.
משה גפני: הוא גם בוודאי רוצה שנעביר את ההעברה הזאת.
משה גפני: אני מבקש, אדוני המנכ"ל, שתאמר במה מדובר ואם אתה יכול לפרט בעניין.
יצחק הראל: תקציב חברת רכבת ישראל, שהוא בהיקף של מיליארד שקלים בשנה, התקציב השוטף, מורכב מ-70 אחוזים הכנסות מפעילות ו-30 אחוזים סובסידיה כאשר הסובסידיה היא תמריץ לחברה להסיע יותר נוסעים ולהוביל יותר מטענים, קרי, להוריד יותר משאיות מהכבישים.
יצחק הראל: הסכם הסובסידיה בין ממשלת ישראל, מדינת ישראל, וחברת רכבת ישראל, הסתיים בשנת 2008 ובמהלך השנה האחרונה ניהלנו משא ומתן עם נציגי הממשלה, האוצר והתחבורה, על בניית הסכם חדש.
יצחק הראל: מה שמובא לאישורכם זה ההסכם החדש.
אמנון כהן: מה הוא אומר?
יצחק הראל: ההסכם החדש הוא הסכם חדשני והוא בעצם הופך את חברת רכבת ישראל לחברה שפועלת בממדים של חברה עסקית לכל דבר.
יצחק הראל: כפי שבתחבורה הציבורית המפעילים הפרטיים יש להם תמריץ להסיע יותר נוסעים, לנו יש תמריץ בהסכם החדש לפעול ביעילות גדולה יותר כדי להסיע יותר נוסעים ולהוביל יותר מטענים.
יצחק הראל: ההסכם בנוי על בעצם מדדי שירות שעל פיהם פועלת החברה, כאשר הראשון שבהם הוא מדד הדיוק, עד כמה רכבות הנוסעים מדייקות בזמן הנסיעה שלהן, הדבר השני הוא שביעות רצון של הלקוחות, הדבר השלישי הוא בקרה של הממשלה על תפעול החברה בשירות שניתן ללקוחות בתחנות השונות.
יצחק הראל: זה יביא לכך שככל שנסיע יותר נוסעים, כך הסובסידיה תהיה גבוהה יותר.
יצחק הראל: דהיינו, לחברה יהיה יותר כסף לממן את הפעילות השוטפת שלה וכך היא תוכל לפעול ביתר יעילות מכורח התמריצים האלה.
יצחק הראל: כך גם לגבי הובלת מטענים.
יצחק הראל: הסובסידיה להובלת מטענים נועדה לכך שהחברה תפעל להגדיל את היקפי הובלת המטענים, להתחרות בשוק ההובלה בתחום המשאיות ובדרך הזאת להוריד משאיות כאשר בעיקר זה להובלה חוצת מדינה, בין הנמלים לבין הנמלים ודרומה של הארץ.
יצחק הראל: בדרך הזו ההסכם החדש מתבטא בכך שיש תמריצים הן לשיפור השירות והן להובלת מטענים.
יצחק הראל: בדרך הזאת יש קשר ישיר, דבר שלא היה בעבר, כאשר בהסכם הסובסידיה הישן החברה קיבלה סכום קבוע בלי קשר להתייעלות ולפעילות שלה.
יצחק הראל: בהסכם החדש זה קיים.
יצחק הראל: חלוקת הסיכונים בין הממשלה לבין החברה היא בעיקר לאירוע חריג, אירוע של כוח עליון, בו מאיזושהי סיבה תיפסק תנועת הרכבות במדינה ובהסכם יש גיבוי לחברה אם יש אירוע בסדר גודל כזה.
יצחק הראל: הסך הכל מוביל לאותו שינוי שבשנים האחרונות אנחנו פועלים לאורו להסיע יותר ויותר נוסעים ולפרוס את רשת הרכבות במקומות חדשים.
יצחק הראל: בהזדמנות הזו שווה לספר לחברי הוועדה שאנחנו שוקדים על הקמת הקו בין אשקלון, שדרות, נתיבות, אופקים ובאר שבע.
שי חרמש: מה לוח הזמנים?
משה גפני: המסילה תהיה כפולה?
יצחק הראל: התשתית למסילה תהיה כפולה.
שי חרמש: כולל הדברים הכבדים?
יצחק הראל: כולל הדברים הכבדים.
יצחק הראל: הנחת המסילה, אם תהיה הנחה של מסילה כפולה, תהיה נגזרת של הביקושים.
משה גפני: מה התכנון עכשיו?
משה גפני: המסילה הכפולה, עד איפה?
יצחק הראל: כרגע אנחנו מקימים תשתית למסילה כפולה עד נתיבות.
משה גפני: זאת אומרת, אתם זורקים את אופקים לכלבים.
יצחק הראל: חס וחלילה.
משה גפני: זה בדיוק כך.
יצחק הראל: לא.
משה גפני: אם תגיע רכבת עם מטענים מהנמל, היא יודעת שעד נתיבות היא יכולה להגיע.
משה גפני: אופקים לא קיימת.
יצחק הראל: אני מבקש להבהיר את העניין.
יצחק הראל: בין באר שבע לאופקים, לנתיבות, לשדרות ואשקלון תהיה רכבת.
יצחק הראל: קודם כל, תהיה רכבת וגם רכבת מטענים.
משה גפני: אין כבר מפעל תעסוקה באופקים.
משה גפני: לא נשאר כבר שום דבר ועכשיו כבר לא יהיה בכלל.
יצחק הראל: קודם כל, הרכבת תגיע לשם.
משה גפני: איזו רכבת?
יצחק הראל: הרכבת.
משה גפני: אבל אם לא תהיה מסילה כפולה, מהנמל לא יבואו לאופקים אלא יעצרו בנתיבות.
יצחק הראל: תהיה מסילה ותיסע הרכבת.
משה גפני: שתיסע הרכבת, אני יודע.
יצחק הראל: גם רכבת מטענים.
משה גפני: אז למה צריך מסילה כפולה?
יצחק הראל: מסילה כפולה נועדה במקום שבו התדירות היא גבוהה יותר.
יצחק הראל: כאשר אנחנו נסיים את העבודה, אני מניח שבשלוש השנים הקרובות ועם צעדי הרחבת המסילה ביתר המקומות, כולל בניית קו דרומה מדימונה לכיוון אילת, הביקוש יגדל.
משה גפני: מי קיבל את ההחלטה שהמסילה הכפולה היא כרגע עד נתיבות?
יצחק הראל: שוב, היא תשתית כפולה.
משה גפני: מי קיבל את ההחלטה?
חיים אורון: לבאר שבע עד עכשיו יש מסילה אחת.
שי חרמש: רק עכשיו מרחיבים את השנייה.
משה גפני: עזוב את באר שבע.
משה גפני: באר שבע היא עיר בירה שמגיעה אליה הרכבת וכאשר יצטרכו מסילה כפולה, לא צריך את הטובות שלך ולא שלי.
משה גפני: כאן יש נושא מאוד מאוד רגיש.
משה גפני: אם אין מסילה כפולה אלא רק עד נתיבות, המשמעות שמבחינת המטענים, מבחינת כל הדברים האלה, נכון שתהיה רכבת, אבל אופקים יוצאת מהעניין.
יצחק הראל: ממש לא.
יצחק הראל: אני אומר לך שאני בא מהפריפריה.
חיים אורון: אני רוצה כבר לראות את המכולות שמגיעות לאופקים.
שי חרמש: אני רוצה לראות את הקטר בשדרות.
משה גפני: אני רוצה לדעת מי קיבל את ההחלטה הזאת.
משה גפני: באיזה פורום ההחלטה הזאת התקבלה?
יצחק הראל: שר התחבורה.
משה גפני: שר התחבורה?
אמנון כהן: מי יקבל החלטה?
שי חרמש: עם האוצר.
יצחק הראל: שר התחבורה והאוצר, אבל אני רוצה להבהיר את הנקודה.
יצחק הראל: תהיה רכבת ובעיניי זאת התקדמות דרמטית.
יצחק הראל: אני גדלתי בצפת.
יצחק הראל: צפת של היום, הלוואי שהייתה מגיעה אליה תחבורה ציבורית בתדירות גבוהה.
יצחק הראל: החשוב הוא שתהיה לשם רכבת ותהיה לשם רכבת וגם תהיה רכבת מטענים.
יצחק הראל: אצלנו במדינה יש הרבה מאוד דברים, סיפרו לי שבאת מוועדת החוץ והביטחון ושם הדברים רצים הרבה יותר מהר.
משה גפני: היית צריך לראות מה שם רץ היום.
יצחק הראל: שם הפרוייקטים רצים יותר מהר אבל הפרוייקטים האחרים הולכים הרבה יותר לאט.
משה גפני: משרד הביטחון היום רוצה שנאשר לו בוועדה את מה שמאשרים עכשיו לרכבת, באותם סדרי גודל, ושנעשה זאת מאתמול להיום.
שי חרמש: מה לוח הזמנים לקטר בשדרות?
יצחק הראל: הקטר בשדרות, בעוד שלוש וחצי שנים.
יצחק הראל: העבודות הן כבדות מאוד.
משה גפני: כמה זמן אתה ברכבת?
יצחק הראל: מעל שנתיים.
משה גפני: אם רביב לא יגיע לכאן, אי אפשר להעביר את ההעברה הזאת.
משה גפני: צריך רפרנט לצורך ההעברה ורביב צריך להגיע.
משה גפני: רביב אמר שיבוא להסביר, כי אחרת לא נוכל להעביר את ההעברה הזאת.
יצחק הראל: בואו לביקור ברכבת.
משה גפני: לפני שנכנסת לתפקיד והיום, יש שינויים משמעותיים מבחינת היקף הנסיעות?
משה גפני: מבחינת היקף הנוסעים?
יצחק הראל: אני נכנסתי לתפקיד בנובמבר 2007.
יצחק הראל: בין 2007 ל-2008 צמחנו ב-10 אחוזים בכמות הנסיעות.
משה גפני: תגיד את המספר.
יצחק הראל: את 2008 סיימנו עם 35 מיליון נסיעות ואת 2009 אנחנו נסיים עם 36 מיליון נסיעות.
יצחק הראל: בשנת 2011 ייפתח הקו בין ראשון לציון מערב, שהוא חלק מקו החוף.
שי חרמש: יהיה אפשר להגיע מאשקלון לתל אביב בלי לעבור את שדה התעופה.
יצחק הראל: בדיוק.
יצחק הראל: אז אנחנו מעריכים שהצמיחה תהיה של עוד 6 מיליון נסיעות.
חיים אורון: בשוטף, החברה בגירעון?
יצחק הראל: אני הגעתי לחברה בנובמבר 2007, החברה הייתה בגירעון של 130 מיליון שקלים בשוטף, והיום היא כמעט מאוזנת.
חיים אורון: בהיקף כזה של נוסעים, אתם יכולים לאזן את השוטף.
יצחק הראל: ודאי.
חיים אורון: ומשאירים משהו?
יצחק הראל: בתוך השוטף יש את כל האחזקה והפעילות השוטפת.
יצחק הראל: הפיתוח מאפשר את הרכש של הרכבות ושל הקמת הקווים.
משה גפני: אמר לי אתמול חבר הכנסת אריאל שהרכבת עובדת בשבת, אבל הכחשתי את זה מכל וכל.
יצחק הראל: לא, הרכבת לא עובדת בשבת.
משה גפני: הוא אמר משהו על הפיקוח ואני אמרתי לו שזה משהו ביטחוני.
משה גפני: זה פיקוח נפש.
יצחק הראל: כן.
יצחק הראל: לפי הנחיות הביטחון.
חיים אורון: אני רוצה להבין למה על כביש באר שבע-תל אביב בשבת נוסעים מאה אלף אנשים, ולא יכולה לנסוע רכבת אחת עם קטר אחד.
חיים אורון: אני שואל אותך עכשיו בתור אדם דתי, הכי דתי.
חיים אורון: אני מבין שמישהו סיפר לכם שאיזה קטר נסע.
חיים אורון: מה האינטרס הכי גדול שלכם היה צריך להיות?
חיים אורון: יש חילול שבת ותחנות דלק פתוחות.
משה גפני: אתה רוצה תשובה?
משה גפני: אני אענה לך.
משה גפני: יש הרבה דברים שאפשר לעשות גם מבחינה הגיונית, לא חילונית ולא דתית.